देश के सभी 29 राज्यों तथा सात केंद्रशासित प्रदेशों में उसने अपने ग्राहक बनाये हैं। श्री अंबानी ने बताया कि पिछले 170 दिन में जियो के ग्राहकों ने 100 करोड़ जीबी से ज्यादा डाटा उपभोग किया है। प्रतिदिन 3.3 करोड़ जीबी डाटा के साथ यह करीब पूरे अमेरिका के डाटा उपभोग के बराबर तथा पूरे चीन के डाटा उपभोग से 50 प्रतिशत ज्यादा है। जियो की लांचिंग के समय डाटा उपभोग के मामले में भारत दुनिया में 15०वें स्थान पर था। उन्होंने बताया कि जियो के ग्राहक प्रति दिन 200 करोड़ मिनट की वॉयस एवं वीडियो कॉलिंग करते हैं। अपने संबोधन के अंत में उन्होंने कहा कि आपकी जिंदगी डिजिटल है …और आपकी जिंदगी गुलजार है।